पाएं अपने शहर की ताज़ा ख़बरें और फ्री ई-पेपरडाउनलोड करें
आसमान में दो दिनों से हाे रही बादलों की आवाजाही के चलते तापमान में गिरावट हो रही है। जिसके चलते जिले में दिन के तापमान में 1 डिग्री की कमी आई और गर्मी से राहत मिल रही है। रविवार को जिले में अधिकतम तापमान 39 डिग्री पर पहुंचा। वही कुछ दिनों पूर्व जिले में बरसात के कारण रात के तापमान में भी गिरावट आई है और रात में न्यूनतम तापमान भी 2 डिग्री की गिरावट के साथ 24 डिग्री रहा।
अधिकतम तापमान 39 डिग्री तक रहने से दिन में तेज गर्मी का सामना करना पड़ रहा है। वहीं, इन दिन कोरोना संक्रमण की रोकथाम के क्रम जारी जन अनुशासन पखवाड़ा व गर्मी के मिले-जुले असर के चलते सड़के सुनी नजर आ रही है।
दो दिन बाद पारे में उछाल की संभावना
अचानक मौसम परिवर्तन से गत 4 दिनों से पारे में कमी के साथ गर्मी के असर में कमी आई है, जो आगामी बुधवार तक जारी रह सकती है। मौसम सूत्रों के अनुसार जिले में हुई बरसात व बादलों की निरंतर आवाजाही के कारण तापमान में आई कमी है। लेकिन बुधवार से तापमान में फिर उछाल आने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn